cyanic-selkie/wikianc huggingface dataset:
दोस्रो ओली मन्त्रिपरिषद्
दोश्रो ओली मन्त्रिपरिषद् वि.सं. २०७४ मा नेपालको प्रतिनिधिसभा निर्वाचनपछि खड्गप्रसाद ओलीको नेतृत्वमा वि.सं. २०७४ फाल्गुन ३ गते बनेको नेपाल सरकार थियो। ओलीको उम्मेदवारीलाई सो समयमा नेपाल कम्युनिष्ट पार्टी एमाले र नेपाल कम्युनिष्ट पार्टी माओवादी केन्द्रले समर्थन गरेको थियो। उनले आफ्नो कार्यभार दुई मन्त्रीहरूसँग सुरु गरेका थिए भने पछि विभिन्न मन्त्रालयहरूका लागि मन्त्रीहरू थप गर्दै लगेका थिए। नेपालको राष्ट्रपति विद्यादेवी भण्डारीले नेपालको संविधानको धारा ७६ को उपधारा २ अनुसार उनलाई प्रधानमन्त्रीमा नियुक्त गरेकी थिइन्। वि.सं. २०७८ बैसाख २१ गते नेकपा (माओवादी केन्द्र)ले सरकारलाई दिएको समर्थन फिर्ता गर्ने निर्णय गरेपछि सरकार अल्पमतमा परेको थियो। प्रतिनिधि सभाको विघटनपछि बहुमतिय सरकार अन्तरिम सरकारमा परिवर्तन भएको थियो। वि.सं. २०७८ असार २८ गते नेपालको सर्वोच्च अदालतले नेपालको संविधानको धारा ७६ को उपधारा ५ अनुसार नेपाली कांग्रेसका सभापति शेरबहादुर देउवालाई प्रधानमन्त्री बनाउने परमादेश जारी गरेपछि ओली मन्त्रिपरिषद्लाई पाँचौँ देउवा मन्त्रिपरिषद्ले विस्थापन गरेको हो।
एटी एन्ड टी
एटी एन्ड टी कम्पनी अमेरिकी बहुराष्ट्रिय दूरसंचार निगम हो जसको मुख्यालय डालास, टेक्ससमा रहेको छ । एटी एन्ड टी दोश्रो ठुलो मोबाइल फोनको प्रदाता हो भने टेलिफोनको सबैभन्दा ठुलो प्रदाता हो । संयुक्त राज्य भित्र यस कम्पनीले ब्रोडब्याण्ड, टेलिभिजन जस्ता अन्य क्षेत्रहरूमा आफ्नो सेवा दिंदै आएको छ ।
मोहन निरौला
मोहन निरौला नेपाली चलचित्र क्षेत्रको एक चर्चित अभिनेता तथा निर्देशन हुन् ।
तिब्बत स्वायत्त क्षेत्र
तिब्बत स्वायत्त क्षेत्र वा भोट स्वायत्त क्षेत्र  जनवादी गणतन्त्र चीनको एक प्रान्त-स्तर स्वायत्त क्षेत्र हो। यो औपचारिक रूपमा सन् १९६५ मा तिब्बत क्षेत्रको प्रतिस्थापन गर्न को लागि स्थापित भएको थियो। तिब्बत स्वायत्त क्षेत्रको वर्तमान सिमाना सामान्यतया १८औँ शताब्दीमा स्थापित भएको थियो र ऐतिहासिक तिब्बतको लगभग आधा, वा जातीय-सांस्कृतिक तिब्बत समावेश छ।
इतिहास
सन् १९५० मा, जनवादी गणतन्त्र चीन को सन् १९४९ को स्थापना पछि, जन मुक्ति सेना तिब्बत प्रवेश गर्यो र चाम्दो शहर नजिकै लडाइँ मा तिब्बती स्थानीय सेना लाई पराजित गर्यो। सन् १९५१ मा, तिब्बती प्रतिनिधिहरूले केन्द्रीय जन सरकारसँग तिब्बतमा चीनको सार्वभौमसत्ता र जनवादी गणतन्त्र चीनद्वारा तिब्बतलाई गाभेको पुष्टि गर्दै १७ बुँदे सम्झौतामा हस्ताक्षर गरेका थिए।
जनसाङ्ख्यिकी
प्रति वर्ग किलोमिटर मात्र दुई जना मानिसको औसतको साथ, तिब्बतको कुनै पनि चिनियाँ प्रान्त-स्तरको प्रशासनिक क्षेत्रहरूमध्ये सबैभन्दा कम जनघनत्व छ, प्रायः यसको कठोर र असभ्य भू-भागका कारण। २०११ मा तिब्बती जनसङ्ख्या ३ मिलियन थियो। जातीय तिब्बतीहरू, जनसङ्ख्याको ९०.४८% सम्मिलित, मुख्यतया तिब्बती बौद्ध धर्म र बोनलाई मान्छन्, यद्यपि त्यहाँ एक जातीय तिब्बती मुस्लिम समुदाय छ।
पर्यटन
विदेशी पर्यटकहरूलाई पहिलो पटक सन् १९८० को दशकमा तिब्बत स्वायत्त क्षेत्र भ्रमण गर्न अनुमति दिइएको थियो। मुख्य आकर्षण ल्हासाको पोताला दरबार हो भने यहाँ जोखाङ मन्दिर, नामत्सो ताल, ताशिलहुन्पो गुम्बालगायत अन्य धेरै लोकप्रिय पर्यटकीय गन्तव्यहरू छन्।
एक दुजे के लिए (चलचित्र)
एक दुजे के लिए (चलचित्र) सुनिल थापाबाट निर्देशित हिन्दी कथानक चलचित्र हो ।
रकेट महोत्सव
'रकेट महोत्सव' (बूनबङफाई) (थाई: ประเพณีบุญบั้งไฟ लाओ: ບຸນ ບັ້ງ ໄຟ ) बूनबङफाई परम्परा थाईको इसन क्षेत्र र लाओका बसिन्दाहरूले युगौ युग देखी मनाउदै आएको परम्परा हो यो महतोसब मा युबतीहरूको नाचगन, पुरुषहरु बाजागजा बजाउदै धुमधामका साथ-साथै अन्तिममा रकेट उडाउने कार्य गरी खुशीयली मनाउने (परम्परा) चलनलाई बूनबङफाई वा रकेट महोत्सव भनिन्छ वा मनाइन्छ । सामान्यतया प्रारम्भिक संगीत र नृत्य प्रदर्शन समावेश गरिछ ।
भिङे जाति
नेपालको उत्तरी भेकको पश्चिमी भागमा बसोबास गर्ने अप्रचलित जाती हो । यिनलाई भोटे जातिको खच्चड पनि भनिन्छ । यिनिहरूले भोटे भाषासँग मिल्दाजुल्दा भिङे भाषा बोल्दछ्न् । यिनिहरूको प्रमुख खेती भनेको जौं र आलु हो । हामी नेपालि कतिपयले यस जातिको नाम पनि सुनेको छैनौं होला किनभने यसको बसाई तथा जनसङ्ख्या सिमित छ ।
चीनको जनवादी क्रान्ति
पृष्ठभूमि
सन् १६४४ मा मन्चुरियाका चिङ वंशले पूरानो मिङ वंशलाई हटाई आफ्नो साम्राज्य स्थापना गरेको थियो। यो वंशलाई मञ्चु वंश भनेर पनि चिनिन्छ। सन् १६८५ मा क्यान्टुन बन्दरगाह हुँदै अङ्ग्रेजले चीनमा प्रवेश गरेेेेपछि चीनमा जापान, अमेरिका तथा फ्रान्सको समेत हस्तक्षेप हुँदै गएको थियो। यसले चीनको आर्थिक, सामाजिक, धार्मिक तथा राजनीतिक अवस्थामा दिन प्रतिदिन बिग्रँदै गएको थियो। यो अवस्थामा सुधार गर्नका लागि चिनियाँहरूले चिङ वंशको अन्त्य गरी गणतान्त्रिक राज्य व्यवस्थाको स्थापना गर्नु आवश्यक सम्झेका थिए।
चीनको क्रान्ति, सन् १९११
चीनको गणतान्त्रिक क्रान्ति सन् १९११ को अक्टोबर १० मा हेनकाउको रुसी बस्तीमा एउटा विस्फोटमा साथ सुरु भएको थियो भने यस विस्फोटलाई गणतान्त्रिक क्रान्तिको थालनीको पूर्वसूचनाको रूपमा लिइन्छ। शाही सरकारले यस घटनाका बारेमा छानबिन गर्दा शाही सेना नै यो विस्फोटमा संलग्न देखिएको थियो। सरकारले यो विस्फोटमा संलग्न शाही सेनालाई कारबाही गर्न सुरु नगर्दै कर्णेल “लि–युआन–हङ” को नेतृत्वमा क्रान्तिकारी सैनिकहरू सङ्गठित भएको थियो। १२ अक्टोबरदेखि “बुचाङ” भन्ने स्थानबाट औपचारिक रूपमा क्रान्तिको सुरुवात भएको थियोे। २२ अक्टोबरको दिनमा क्रान्तिकारीहरूले “लि–युआन–हङ” को नेतृत्वमा साङ्घाइमा गणतान्त्रिक सरकारको गठन गरेको थियो। क्रमशः अन्य प्रान्तहरूमा समेत गणतान्त्रिक सरकार गठन हुँदै गएको। यस समयमा सन यात सेन “तुङ मिङ हुई” नामक पार्टीका अध्यक्ष थिए भने यो पार्टी पनि गणतान्त्रिक क्रान्तिमा संलग्न भएको थियो। विभिन्न प्रान्तहरूमा गणतान्त्रिक सरकार गठन भएपछि ती गणतान्त्रिक प्रान्तहरूको परिषद् गठन गरी सन यात सेनलाई परिषद्को अध्यक्ष बनाइएको थियो। क्रान्तिले गति लिन थालेपछि शाही सरकार आत्तियो र क्रान्तिलाई दबाउने उद्देश्यले “युआन–सिह–काई”लाई प्रधानसेनापति तथा प्रधानमन्त्री नियुक्त गरेको थियो।
तर शक्तिको प्रयोग गरी क्रान्ति दमन गर्न नसकेपछि मन्चु सरकारले “युआन–सिह–काई” लाई क्रान्तिकारीहरूसँग वार्ता गर्ने प्रतिनिधि तोकेेेेको थियो। परिषद् अध्यक्ष सन यात्सेन र “युआन–सिह–काई” बिच वार्ता सम्पन्न भएपछि “युआन–सिह–काई” लाई गणतान्त्रिक चीनको राष्ट्रपति बनाउने सहमति भएको थियो भनेे उनले शाही सरकारलाई धोका दिएका थिए। सन् १९१२ को फेब्रुअरी १२ मा सम्राट “पु यी” ले गद्दी त्याग गरेपछि २६८ वर्ष लामो मन्चु वंशको शासन अन्त्य भयो भने चीनमा गणतन्त्रको स्थापना भएको थियो।
गणतान्त्रिक चीन
सन् १९१२ फेब्रुअरी १२ मा मन्चु वंशको अन्त्य र गणतान्त्रिक व्यवस्थाको सुरुवात भएपछि युआन–सिह–काई देशको राष्ट्रपति बनेका थिए। गणतन्त्रको स्थापनापछि पनि देशको अवस्थामा खासै परिवर्तन नआएपछि युआन–सिह–काईले तानाशाहका रूपमा देशको शासन चलाउन सुरु गरेका थिए। उनले आफैलाई चीनको सम्राट घोषणा गर्ने योजनासमेत बनाएका थिए तर यो योजना सफल हुन भने सकेन। राजनीतिक स्थिरता कायम गरी सार्वभौमसत्ता जनतामा हस्तान्तरण गर्नु देशको प्रमुख आवश्यकता थियो। त्यसैले सन यात सेनले तुङ मिङ हुईलाई समेत मिलाएर “कोमिन्ताङ” भन्ने अर्को पार्टीको स्थापना गरेका थिए। यता युआन–सिह–काईको सार्वभौमसत्तावाद विरुद्ध आन्दोलनको थालनी गरेपछि सन् १९२१ मा पेकिङ राष्ट्रिय विश्वविद्यालयका १२ जना विद्यार्थीहरू मिलेर “कुङ चाङ तन” को स्थापना गरेका थिए। “कुङ चाङ तन” चिनियाँ साम्यवादी दल थियो। यी १२ जनाहरूमध्ये माओत्से तुङ पनि एक थिए। उता सन यात्सेनले रुसका शासक भ्लादिमिर लेनिनसँग सम्पर्क गरेर कोमिङताङलाई साम्यवादी सिद्धान्तकै पार्टीमा परिणत गर्दै “च्याङ–काइ–सेक”लाई “लाल सैनिक” को सङ्गठन गर्ने जिम्मेवारी दिएका थिए। सन् १९२५ मा सन यात्सेनको मृत्युपछि कोमिङताङको जिम्मेवारी च्याङ काई सेकको काँधमा आएको थियो। चिनियाँ कम्युनिस्ट पार्टी र कोमिङताङको संयुक्त पहलमा सन् १९२६ मा सैनिक शासकलाई पराजित गर्दै च्याङ काइ सेकले चिनियाँ सरकारको नेतृत्व गरेका थिए। यसै समयबाट चीनमा जनवादी क्रान्तिको पनि थालनी भयो भने यो क्रान्ति सन् १९४९ मा अन्त्य भएको थियो।
जनवादी क्रान्तिका कारणहरू
देशको प्रगति एक व्यवस्थाको अन्त्य र अर्को व्यवस्थाको थालनीले मात्र नहुने रहेछ । देशको प्रगतिका लागि असल योजना र योजनाकारको आवश्यकता पर्दछ । गणतन्त्रको स्थापना भएर पनि चीनमा राजनीतिक स्थायित्व कायम हुन सकेन । फलतः चिनियाँ कम्युनिस्ट पार्टीले जनवादी क्रान्तिको थालनी गर्यो । जसका कारणहरू तल दिइएको छन्:
च्याङ काई सेकको नीति
च्याङ काई सेक प्रभावशाली, महत्वाकांक्षी, अवसरवादी, विश्वासघाती र अदूरदर्शी नेता थिए । यिनले अरूको सल्लाह स्वीकार गर्दैनथे । यिनले सुधारका कामहरू गर्नुभन्दा पनि विरोधीहरूलाई शक्तिको भरमा दमन गरेर मनपरि शासन चलाउन चाहन्थे । उनी सत्तमा आएपछि कोमिङताङलाई साम्यवादी विरोधी दलका रूपमा विकास गरे र साम्यवादी विचारका मानिसहरूलाई कारबाही गर्न सुरु गरे । सन् १९२७ मा उनले चिनियाँ कम्युनिस्ट पार्टीमाथि प्रतिबन्धसमेत लगाए ।
चिनियाँ कम्युनिस्ट पार्टीको भूमिका
च्याङ काई सेकको दमन सुरु भएपछि सन् १९२६ को मार्च महिनादेखि चिनियाँ कम्युनिस्ट पार्टीले हेनकाउबाट क्रान्तिको थालनी गर्यो । सन् १९२७ मा च्याङ काई सेकले प्रतिबन्ध लगाए पनि चिनियाँ कम्युनिस्ट पार्टीले भूमिगत रूपमा किसान, मजदुर र लाल सैनिकको व्यवस्थित सङ्गठन गर्दै आफ्ना गतिविधिहरूलाई अगाडि बढायो। सन् १९३१ मा चिनियाँ कम्युनिस्ट पार्टीको अधिवेशनले माओत्से तुङलाई आफ्नो पार्टीको अध्यक्ष बनायो। माओत्से तुङको नेतृत्वमा पार्टीले “क्याङ्सी”लाई आफ्नो  आधार इलाका कायम गरी देशको झन्डै ८ प्रतिशत भूभागमा जनसरकार गठन गर्यो। लाल सेनाको आधार इलाका ध्वस्त पार्ने उद्देश्यले राष्ट्रिय सेनाले क्याङ्सीमाथि ३ पटकसम्म हमला गर्यो। तर यसमा राष्ट्रिय सेनाले नै क्षति बेहोर्नु पर्यो। सन् १९३४को अक्टोबरमा १० लाखको सङ्ख्यामा रहेको राष्टिय सेनाले क्याङ्सीलाई घेरा हाल्यो। यस बेला लाल सेनाको पराजय हुने निश्चित थियो। तर संयोगवश लाल सेना त्यहाँबाट भाग्न सफल भयो। यो सेनाले १२ प्रान्त, १८ पहाड र १४ ओटा नदीहरू तरेर १० हजार कि.मि. को दुरी पार गर्दै सन् १९३५ को अक्टोबरमा सैन्सी”भन्ने स्थानमा एकत्रित भयो । यसलाई चीनको इतिहासमा लामो कदम (Long March) भनेर चिनिन्छ । यसबेला क्याङ्सीबाट हिँडेका १ लाख लाल सेनामध्ये २० हजार मात्र सैन्सी पुग्न सफल भएका थिए। सन् १९३६ मा च्याङ काई सेकले लाल सेनाउपर कारबाही गर्नका लागि राष्ट्रिय सेनालाई सैन्सी पठाए। तर राष्ट्रिय सेनाले लाल सेनाउपर कुनै किसिमको आक्रमण गरेन। यसरी हेर्दा च्याङ काई सेकबाट राष्ट्रिय सेना पनि सन्तुष्ट थिएन। अतः यो पनि चीनको जनवादी क्रान्तिको एउटा कारण र चरण बन्न गयो ।
जापानसँगको युद्धमा पराजय
चीनमा पहिलेदेखि नै विदेशी हस्तक्षेप कायम थियो। च्याङ काई सेकले अमेरिकीहरूको सहयोग लिएका हुनाले जापान चीनसँग रुष्ट थियो। यसै बखत सन् १९३७ मा जापानले मन्चुरियामाथि आक्रमण गर्यो। द्वितीय विश्वयुद्ध कायम रहेसम्म नै यो युद्ध कायम रह्यो। यस बखत लाल सेना र राष्ट्रिय सेना संयुक्त रूपमा जापान विरुद्ध युद्धमा सहभागी भए। चिनियाँ जनताहरू यो युद्धमा आफ्नो पराजयले निराश भए। यस वेला चिनियांँ कम्युनिस्ट पार्टीले राष्ट्रिय सेना तथा जनसाधारणमा आफ्नो सङ्गठन र प्रभाव विस्तार गर्ने अवसर पनि पायो। यो युद्धको पराजयको दोष च्याङ काई सेक र उनको कोमिन्ताङ पार्टीमाथि लगाइयो। अतः यो पनि चिनियाँ जनवादी क्रान्तिको एउटा कारण बन्न गयो।
मुद्रास्फिती र महङ्गी
जापानसँगको युद्धपछि चिनियाँ सरकार अमेरिकी सरकारमा आश्रित भयो । यस बेला अन्तर्राष्ट्रिय बजारमा चीनको मुद्राको मूल्य नराम्रोसँग घट्यो भने महङ्गी त्यस्तै गतिमा बढ्दै गयो । मुद्रास्फिती भनेको अन्तर्राष्ट्रिय बजारमा कुनै देशको मुद्राको मूल्य घट्नु हो । सरकारले मुद्राको अवस्था सुधार्ने र महङ्गी नियन्त्रण गर्ने कुरामा ध्यान दिएन । राष्ट्र सेवक कर्मचारी, किसान, मजदुर तथा अन्य तल्लो तहका नागरिकहरूको जीवनस्तर निकै कष्टकर बन्न गयो । यसले गर्दा किसान, मजदुर तथा राष्ट्रसेवक कर्मचारीमा सरकारप्रति वितृष्णाको भावना विकास भयो । उनीहरू सरकारका विरोधी बन्न गए । अतः यो पनि चिनियाँ जनवादी क्रान्तिको एउटा कारण बन्न गयो ।
भ्रष्टाचार र कालोबजारी
च्याङ काई सेक सरकारको शासनकालमा देशमा भ्रष्टाचार निकै बढ्न गयो। ठुलो स्तरका कर्मचारीहरू यसैलाई आफ्नो आम्दानीको प्रमुख स्रोत मान्थे। त्यसै गरी व्यापारीहरूले दैनिक उपभोग्य सबै सामानहरू लुकाउँथे र बजारमा कृत्रिम अभावको सिर्जना गर्दथे। यसले गर्दा सर्वसाधारण वर्ग निकै आत्तिएको थियो। च्याङ काई सेकको सरकार यिनै ठुलो व्यापारी र कर्मचारीको आडमा चलेको हुनाले भ्रष्टाचार र महङ्गी नियन्त्रण गर्नेतर्फ कुनै सोच नै बनाउँदैन्थ्यो। अतः जनताले यो सरकारको विकल्प खोज्न थाले। यसरी यो पनि क्रान्तिको कारण बन्न गयो।
निश्चित वर्गको एकाधिकार
एकाधिकार भनेको कुनै एक व्यक्ति वा वर्गसँग विभिन्न क्षेत्रमा प्रतिस्पर्धा गर्ने व्यक्ति वा वर्ग नहुनु र एक व्यक्ति वा वर्गले मात्रै कुनै क्षेत्रमाथि आफ्नो नियन्त्रण कायम गर्नु हो । यस कालमा चीनमा कालोबजारीको विकास भएको थियो । कालोबजारी भनेको कुनै पनि वस्तुलाई आफू खुसी मूल्यमा किनबेच गर्नु हो । देशको प्रशासन, न्याय, उद्योग तथा व्यापारमा च्याङ, कुङ, सुङ र छेन वर्गका मानिसको मात्र हाली मुहाली थियो । चीनको अर्थतन्त्र यिनै पूँजीपतिहरूको नियन्त्रणमा थियो । च्याङ काई सेकले यिनीहरूकै सहयोगमा शासन टिकाइ राखेका हुनाले यिनीहरूको एकाधिकार नियन्त्रणमा चासो देखाउँदैनथे ।
माओत्से तुङको नेतृत्व र चिनियाँ कम्युनिस्ट पार्टीको कार्यक्रम
चिनियाँ कम्युनिस्ट पार्टीको स्थापना सन् १९२१ मा भएको हो । माओत्से तुङ यसका संस्थापक सदस्यसमेत रहेका थिए । यिनको जन्म सन् १८९३ मा हुनान प्रान्तको मध्यम वर्गीय किसान परिवारमा भएको थियो । उनले सन यात्सेनलाई आफ्नो आदर्श व्यक्ति मान्दथे । सन् १९११ मा उनले आफ्नो अध्ययनलाई रोकेर सेनामा भर्तीसमेत भएका थिए तर एक वर्षमै सेनाको जागिर छाडेर आफ्नो अध्ययनलाई निरन्तरता दिए । “साम्यवादको घोषणापत्र” को अध्ययन गरेपछि उनले आफू लाई पूर्णतः साम्यवादीमै समर्पित गरे । सन् १९३१ मा चिनियाँ कम्युनिस्ट पार्टीको अध्यक्ष भएपछि उनी पार्टी सङ्गठनमा लागे । उनको सफल नेतृत्वमा लाल सेना, किसान तथा मजदुरको सङ्गठन खडा गरियो । केन्द्रीय तहदेखि स्थानीय तहसम्म पार्टीका सङ्गठनहरू निर्माण गरिए । यस बेला देशमा अत्याचार, कालो बजारी, महङ्गी, विदेशी हस्तक्षेप आदि जस्ता समस्याहरू थिए । सरकारले यी कुराहरू मिलाउन सकेको थिएन । चिनियाँ कम्युनिस्ट पार्टीले विभिन्न स्थानहरूमा जनसरकार गठन गर्दै अत्याचार, कालो बजारी, महङ्गी आदि जस्ता समस्याहरूको समाधान गर्यो । त्यतिमात्र नभई विदेशी हस्तक्षेप विरुद्ध जनचेतना फैलाउने काम पनि गर्यो । माओत्से तुङको नेतृत्व र कार्यशैलीबाट चीनका जनताहरू प्रभावित र आशावादी भई उनलाई सहयोग गर्न थाले । यसप्रकार माओत्से तुङको नेतृत्व नै चिनियाँ क्रान्तिको महत्त्वपूर्ण कारण थियो ।
तत्कालीन कारण: लाल सेनामाथि राष्ट्रिय सेनाको आक्रमण
सन् १९२६ देखि नै क्रान्तिका रूपमा गृहयुद्धको थालनी भएको थियो। सन् १९४८ मा राष्ट्रिय सेनाले मन्चुरियामा लाल सेनामाथि गरेको आक्रमण नै क्रान्तिको तत्कालीन कारण बन्यो। पछि यो युद्ध नै निर्णायक बन्न गयो। सुरुको अवस्थामा राष्ट्रिय सेनाले उत्साहजनक विजय प्राप्त गर्यो। लाल सेनाले गुरिल्ला रणनीति अवलम्बन गरे। यसले राष्ट्रिय सेनामा ठुलो क्षति हुन गयो। लाल सेनाको पहिलो पटकको गुरिल्ला हमलामा ३ लाख राष्ट्रिय सेनाले आत्मसमर्पण गरी लाल सेनालाई आफ्नो हतियार बुझायो भने सन् १९४८ को डिसेम्बरमा सुन्चो भन्ने स्थानमा भएको युद्धमा ५ लाख राष्ट्रिय सेनाको ज्यान गयो। यसै पटक लाल सेनाले पेकिङसमेत आफ्नो  नियन्त्रणमा लियो । सन् १९४९ अक्टोबर १ मा माओत्से तुङले जनवादी गणतन्त्र चीनको घोषणा गरे।
क्रान्तिको घटनाक्रम
सुरुको अवस्थामा राष्ट्रिय सेनाले उत्साहजनक विजय प्राप्त गर्यो। लाल सेनाले गुरिल्ला रणनीति अवलम्बन गरे। यसले राष्ट्रिय सेनामा ठुलो क्षति हुन गयो। लाल सेनाको पहिलो पटकको गुरिल्ला हमलामा ३ लाख राष्ट्रिय सेनाले आत्मसमर्पण गरी लाल सेनालाई आफ्नो हतियार बुझायो भने सन् १९४८ को डिसेम्बरमा सुन्चो भन्ने स्थानमा भएको युद्धमा ५ लाख राष्ट्रिय सेनाको ज्यान गयो। यसै पटक लाल सेनाले पेकिङसमेत आफ्नो नियन्त्रणमा लियो।
देशमा भएको अत्याचार, निश्चित समूहको एकाधिकार, विदेशी हस्तक्षेप, निरङकुशता आदि जस्ता कारणले कोमिङताङ पार्टीभित्रै च्याङ काई सेकको चर्को आलोचना भइरहेको थियो। यसैबखत लाल सेनासँग राष्ट्रिय सेनाको लज्जास्पद हार भएपछि उनले राष्ट्रपति पदबाट राजिनामा दिए। राष्ट्रपतिको जिम्मेवारी सम्हाल्दै उपराष्ट्रपति “ली सुङ जुङ” ले चिनियाँ कम्युनिस्ट पार्टीलाई वार्तामा आउन आह्वान गरे। उनको आह्वानमा चिनियाँ कम्युनिस्ट पार्टीले निम्न सर्तहरू प्रस्तुत गर्‍यो:
(क) च्याङ काई सेक र ली सुङ जुङलाई पदबाट बर्खास्त गर्ने
(ख) देशबाट पुँजीवादको अन्त्य गर्नका लागि साम्यवादी सिद्धान्तमा आधारित भूमि, र सैनिक नीति लागु गर्ने
(ग) विदेशीसँग भएका सबै सन्धि सम्झौता रद्द गर्ने
(घ) युद्ध बिराम गर्ने आदि । चिनियाँ कम्युनिस्ट पार्टीले राखेका सर्तहरूलाई नानकिङ सरकारले अस्वीकार गर्‍यो । च्याङ काई सेकले नानकिङमा राजधानी बनाई देशको शासन चलाएको हुनाले यो सरकारलाई नानकिङ सरकार भनिएको हो। कुनै पनि देशका सरकारलाई राजधानीको नामबाट सम्बोधन गरिने चलन अहिले पनि छ। नानकिङ सरकारले लाल सेनाका सर्तहरू अस्वीकार गरेपछि लाल सेनाले आफ्ना गतिविधिहरूलाई अझै तीव्र बनाउँदै लग्यो । सन् १९४९ को अप्रिलमा नानकिङ र साङ्घाई पनि लाल सेनाको नियन्त्रणमा आए। लाल सेनाले देशका विभिन्न स्थानहरूमा जनसरकार गठन गर्दै गयो । च्याङ काई सेक फारमोसा भन्ने टापुमा भाग्न सफल भए। फारमोसा टापुलाई हाल ताइवान भनिन्छ। हाल ताइवान एक स्वतन्त्र राज्य हो। माओत्से तुङले १ अक्टोवर १९४९ मा नयाँ सरकार गठन गर्दै जनवादी गणतन्त्र चीनको घोषणा गरे। यसप्रकार झन्डै २३ वर्षसम्मको युद्ध पनि समाप्त भयो। जनगणतन्त्रवादी चीनलाई सर्वप्रथम सोभियत संघ रुसले मान्यता दियो।
राजनीतिक परिवर्तन
सन् १९१२ मा चीनबाट मन्चु वंशको शासन अन्त्य भएको थियो तर पनि देशमा चीनमा स्थिर राजनीतिक अवस्थाको सिर्जना हुन सकेको थिएन। मन्चु वंशको अन्त्यपछि युआन सिह काईको निरङकुश शासन चल्यो भने सन् १९२६ बाट च्याङ काई सेकको एकाधिकार कायम भएको थियो। जनवादी क्रान्तिको सफलतापछि सामन्तवादी राज्य व्यवस्थाको अन्त्य हुँदै जनवादी गणतान्त्रिक शासन व्यवस्थाको थालनी भएको थियो जुन समाजवाद उन्मुख व्यवस्था थियो।
राजनीतिक संयन्त्रको निर्माण
देशको शासन व्यवस्थालाई पुनः सञ्चालन गर्नका लागि ५६ सदस्यीय केन्द्रीय जनसरकार परिषद्को गठन गरिएको थियो भने यस सरकारमा गैरकम्युनिस्टहरूलाई समेत समावेश गरिएको थियो। तर सरकारको नेतृत्व चिनियाँ कम्युनिस्ट पार्टी र यसका अध्यक्ष माओत्से तुङले गरेका थिए। यसैगरी १२ सय सदस्य रहेको जनकाङ्ग्रेसको स्थापना भएपछि यो चीनको संसद् बनेको थियो। यसको अधिवेशन प्रत्येक वर्ष बस्ने नियम बन्यो। राष्ट्रिय जनकाङ्ग्रेसको पदावधि ४ वर्ष कायम गरिएको थियो भने त्यसबैेला चीनका विभिन्न प्रान्तहरूमा प्रादेशिक शासन व्यवस्था थियो। यो व्यवस्थाको अन्त्य गरी २६ वटा प्रान्तहरूमा केन्द्रीय शासन लागु गरिएको थियो।
भूमिसुधार योजना कार्यान्वयन
सन् १९५० जुनमा चीनमा कुषि सुधार कानुनको घोषणा गरी भूमि सुधार योजनाको कार्यान्वयन भएसँगै चीनमा हजारौँ वर्षदेखि जनसङ्ख्याको सानो हिस्साले भूमिको ठुलो हिस्सा ओगटेको थियो। हजारौँ किसानहरू त्यही मालिकको भूमिमा काम गर्दथे र स्वयं भूमिहीन थिए। सरकारले भूमिपतिहरूको भूमि खोसेर भूमिहीन किसानहरूलाई वितरण गरेपछि सबै जना आफ्नो जमिनका मालिक बन्न गएका थिए। यसरी व्यक्तिगत रूपमा वितरण गरिएको जमिनलाई सन् १९५३ मा सामूहिकीकरणमा रूपान्तरण गरिँँदै देशबाट सामन्ती प्रथाको पनि अन्त्य भएको थियो। भूमि सुधार योजनाको कार्यान्वयन गर्ने क्रममा कैयौँं भूमिपतिहरूलाई मृत्युदण्ड दिइएको थियो।
संविधानको निर्माण
सन् १९५३ मा माओत्से तुङको अध्यक्षतमा गठित “विधान समिति” ले संविधानको मस्यौदा तयार पारेेेेको थियो। सन् १९५४ सेप्टेम्बर २० मा राष्ट्रिय जनकाङ्ग्रेसले यो मस्यौदालाई अनुमोदन गर्दै संविधानका प्रस्तावनाहरूमा सामान्य सिद्धान्त, नागरिक हक, नागरिक कर्तव्य तथा राज्य संरचना गरी जम्मा ५ भागहरूमा विभाजन गरिएको थियो।
आर्थिक सुधार
जनवादी क्रान्तिभन्दा अगाडि चीनको आर्थिक अवस्था निकै नाजुक भइसकेको थियो। चीनमा जनशक्ति, स्रोत र साधनहरू भएर पनि त्यसको परिचालन हुन सकेको थिएन। रुग्ण भइसकेका उद्योग व्यवसाय, रेलमार्ग, सडक आदिको जीर्णोद्वार र निर्माणको गतिले तीव्रता पाएको थियो। मुद्रास्फितीको चर्को समस्या समाधानका लागि चिनियाँ नागरिक बैंकको स्थापना गरिएको थियो। यसले मुद्रास्फितीको अवस्थामा सुधार ल्याउँदै उद्योगहरूको राष्ट्रियकरण गरी मजदुरहरूको सुविधा वृद्धि गर्नुका साथै उत्पादनमा वृद्धि हुन गयो जसले भ्रष्टाचार पनि नियन्त्रण गरेको थियो। योजनाबद्ध विकासका लागि पञ्चवर्षीय योजनाहरूको थालनी गरिएको थियो भने सरकारका योजनामा सहयोग नगर्नेहरूलाई मृत्युदण्डसमेत दिइएको थियो।
धर्मनिरपेक्ष राज्यको निर्माण
जनवादी क्रान्तिको सफलतापछि धर्म र धार्मिक संस्थाहरूमाथि प्रहार गर्न थालिएको थियो। धर्म भनेको अन्धविश्वास र भ्रम हो भन्दै धार्मिक संस्था र मन्दिरहरू भत्काउने, मूर्तिहरू फुटाउने र धार्मिक ग्रन्थहरू जलाउने गरिएपछि कतिपय मन्दिरहरूलाई जनवादी शिक्षाका केन्द्रका रूपमा परिणत गर्न थालिएको थियो। त्यसपछि चीनमा रातो पुस्तकलाई अनिवार्य रूपमा राख्नुपर्ने नियम बनाइएको थियो जसमा माओत्से तुङका भनाइ र आदेशहरूको सङ्कलन गरिएको थियो।
सांस्कृतिक क्रान्ति
चिनियाँ सांस्कृतिक क्रान्ति वियोगपूर्ण घटना हो। साम्यवाद विरोधीहरूलाई दमन गर्नका लागि माओ स्वयम्ले यो क्रान्तिको सञ्चालन र नेतृत्व गरेका थिए। यो क्रान्ति सन् १९६६ देखि १९७६ सम्म जम्मा १० वर्ष चलेको थियो। यसबेला माओले लाल सेनाको परिचालन गरेका थिए।
चीनको क्रान्ति, सन् १९११
चीनको १९११को क्रान्तिको नतिजा स्वरुप चीनको अन्तिम राजवंश (चिङ राजवंश)को अन्त्य भयो र गणतन्त्र चीनको स्थापना भयो। यो एक निकै ठूलो घटना थियो। पछिल्लो तीन सय वर्ष देखि शासनमा रहेको चिङ वंशको समाप्ति यसै क्रान्तिबाट भयो। बिसौं शताब्दीमा चीन एशियाको प्रथम देश थियो, जहाँ गणतान्त्रिक सरकारको स्थापना भएको थियो। चीनका क्रान्तिकारिहरूले फ्रान्सेली क्रान्तिकारीहरूको अनुकरण गरे र राजतन्त्रको बिदाइ गरे।
सुधारकार्यको असफलता
यस्तो स्थितिमा देशलाई विद्रोह/ क्रान्तिबाट बचाउने एक उपाय -शासन व्यवस्थामा सुधार गर्नु थियो । चीनमा सुधारको लागि केहि दिन देखि आन्दोलन भैरहेको थियो, तर सम्राज्ञी त्जूशी एक प्रतिक्रियावादी शासिका थिइन्। उनी शासन व्यवस्थामा कुनै पनि किसिमको परिवर्तन चाहदैनन् । यस्तो अवस्थामा चीनका देशभक्तहरू मंचु शासन अन्त्य गरेर एक नयाँ क्रान्तिकारी सरकार स्थापना गर्ने सोच बनाए। विदेशी शोषणबाट देशको रक्षाको लागि यो नै एक मात्र उपाय थियो। बक्सर विद्रोह पश्चात चीनका सुधारवादीहरूले शासनलाई केहि सुधार योजना कार्यन्वयन गर्न बाध्य बनाएको थियो। त्यसकारण चीनमा सुधारको एक योजना लागू गरिएको थियो। सेनाको संगठनमा कयौं सुधार गरिए। १९०५ ई. मा चीनको पुरानो परीक्षा पद्धति सामाप्त गर्ने आदेश जारी भयो र चिनियाँ शासन पद्दति लाई आधुनिक ढंगले चलाउने प्रयास भयो। रूस र जापानको युद्धमा जापान विजयी भएपछी चीनमा सुधारवादी आन्दोलनलाई पर्याप्त बल मिल्यो । यस्तो अवस्थामा चीनमा सुधार आन्दोलन ले तीव्र रूप धारण गर्यो, तर सरकारको तर्फबाट सुधार-कार्य अत्यंत सुस्त गतिमा भैरहेको थियो। सुधारवादी मानिसहरू चीनमा संसदीय शासन र संवैधानिक राजसत्ताको स्थापना गर्न चाहन्थे। तर सरकारले संसदीय व्यवस्था कायम गर्ने माग अस्वीकार गर्यो । यस अवस्थामा क्रान्ति हुनु अवश्यंभावी बन्यो।
जनसंख्या वृद्धि
१८८५ मा चीनको कुल जनसंख्या ३७ करोड ७० लाख थियो तर १९११ मा यो ४३ करोड पुग्यो । मंचु शासनमा उत्पादन वृद्धिको लागि विशेष प्रयास केहि पनि गरिएन र र खेतीको लागि अतिरिक्त भूमिको व्यवस्था पनि गरिएन। खाद्यान्न उत्पादन तथा फल पैदावरको कमीको कारणले भोकमरी फैलियो र सर्वसाधारणको लागि जीवन निर्वाह गर्नु कठिन बन्दै गयो ।
नयाँ विचारधाराको उदय
चीनको नयाँ पिढीमा जागरण आउनु चिनियाँ क्रान्ति को आधारभूत कारण थियो। सन् १९०५ मा चीनमा प्राचीन परीक्षा पद्धति र राजकीय पद्धतिको अन्त्य भयो र राजकीय पदमा नियुक्तिको लाग आधुनिक शिक्षालाई महत्व दिइयो। यसकारण १९०५ पछी धेरै चिनियाँ विद्यार्थीहरू अमेरिका र यूरोप जाने थाले, तर युरोप र अमेरिका जान नसक्ने मानिसहरू जापानमा नै शिक्षा लिन थाले।यश प्रकार चिनियाँहरू विदेशीको सम्पर्कमा आउन थाले। उनीहरू युरोप अमेरिका आदि देशको शासन पद्धतिबाट प्रभावित भए र आफ्नो देशको उद्धारको लागि यी पश्चिमी देशको सुधारको पक्षपाती बने।
यसै समय जापानमा चीन सरकारको कोपाभाजनमा परेका र देशबाट निकालिएका धेरै चिनियाँ देशभक्तहरू थिए। जापानमा यीनिहरूले क्रान्तिकारी संगठन स्थापना गरे। जापान जाने चिनियाँ विद्यार्थीहरू यी क्रान्तिकारी संगठनको सम्पर्कमा आउँथे र स्वदेश फर्कने बेलामा नवीन विचारबाट ओतप्रोत भए।
यिनै नवीन विचारधाराबाट चीनमा क्रान्तिको वतावरण सिर्जना भयो।
तात्कालिक कारण
१९११ ई. पूर्व सही पेकिङ को केन्द्रीय सरकार विरुद्ध प्रांतीय शासकहरूमा विरोधको भावना विकसित हुदै थियो। पेकिङ को सरकार बाट अनुमति प्राप्त कयौ विदेशी फर्म चीनमा रेल वे लाइनको निर्माण गरिरहेका थिए। चीनका कयौं प्रान्तपतिहरू उनीहरूलाई नै रेल्वे लाइन निर्माण अधिकार मिलोस भन्ने चाहन्थे। तर पेकिङ सरकार यस्तो चाहेन। चीन सरकार विदेशी संग कर्जा लिएर यो काम पुरा गर्न चाहन्थ्यो। विदेशी कर्जा लिनको लागि चीनको केन्द्रीय सरकार माथि विदेशीको प्रभाव बढिरहेको थियो। यसकारण विभिन्न प्रान्तका शासकहरू निकै चिन्तित थिए र आफ्नो प्रदेशमा रेल निर्माणको अधिकार उनीहरूलाई नै प्रदान गरियोस् भन्ने चाहन्थे। यस विषयमा केन्द्रीय र प्रांतीय सरकार बीच मतभेद निकै बढ्दै गयो। प्रान्तमा केन्द्रीय शासनको नीति को कारण असन्तोष बढ्दै गयो र यसै समय जब एक विदेशी कम्पनीलाई रेल्वे लाइन बनाउने अधिकार दिइयो तब क्रान्ति को लहर चारै तर्फ फैलियो। अनेक स्थानमा मञ्चू शासनको विरुद्ध विद्रोह शुरू भयो।
पेकिङ मा संवैधानिक सरकार
यी घटनाबाट पेकिङमा हलचल फैलियो। सरकारल्र युआन शीह काई (Yuan Shikai) लाई हुपेल र हुनान को गभर्नर नियुक्त गर्यो। उनले यो पद सम्हाल्नको लागि सर्तहरू राखे:
२७ अक्टोबर मा युआनलाई सम्पूर्ण सेनाको उच्चाधिकारी नियुक्त गरियो।
यसै बीच उसने २२ अक्टोबर १९११ मा केन्द्रीय संसद बैठक बोलाइयो। संसदमा यो समय शासनमा सुधार गर्ने प्रस्ताव गरिएको थियो। संसदमा विदेशीको समर्थक रहेका पदाधिकारीहरूलाई अपदस्त गरिनुपर्ने माग उठ्यो। राजा बाध्य भएर यो काम गर्नु पर्यो र बिदेशीको समर्थक सबै अधिकारीहरूलाई बर्खास्त गरियो।
यो समय शासन व्यवस्था सञ्चालन गर्न एक योग्य व्यक्तिलाई दिनु एक आवस्यक कुरा थियो। जो अव्यव्स्था र विद्रोहको अन्त्य गरि देशमा अमन शान्ती कायम गर्न सकोस्। यो कामको जिम्मेवारी युआन शीह काई लाई दिइयो। १ नोबेम्बर १९११ मा उनलाई प्रधानमन्त्री नियुक्त गरियो। यसै बीच संसदले उन्नाइस धाराको संवैधानिक राजतन्त्र सहितको एक संविधान तयार गर्यो। १६ नोभेम्बर १९११ मा युआन शीह काई ले आफ्नो सरकार बनाए।
जेसन डेरुलो
जेसन डरूलो(जन्म : सेप्टेम्बर २१ १९८९) एक अमेरिकी गायक, गीतकार र नर्तक हुन् । २००९ मा आफ्नो एकल रेकर्डिङ करियरको सुरुवात पछि, डरुेरुलोले ३० लाख भन्दा बढी एकल सङ्गीत लाई बेचेका छन् ।
मानव हत्या (चलचित्र)
मानव हत्या (चलचित्र) सुनिल थापाबाट निर्देशित हिन्दी कथानक चलचित्र हो ।
=पात्रहरू==
गल्छी गाउँपालिका
गल्छी गाउँपालिका धादिङ जिल्लाको ११ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार गल्छी गाउँपालिकाको कुल जनसंख्या २७, ७८४ छ।
मनु द ग्रे (चलचित्र)
मनु द ग्रे (चलचित्र) एक हिन्दी कथानक चलचित्र हो ।
=पात्रहरू==
अल्मोडा युद्ध
अल्मोडा युद्ध नेपाल अंग्रेज युद्धको क्रममा लडिएको एक युद्ध थियो। नेपालमा अंग्रेजहरूको आक्रमण बढ्दै गएको अवस्थामा नेपाली सैनिकहरु कमजोर बन्दै गइरहेका थिए । पश्चिममा लाडाईं लडिरहेका अमर सिंह थापा र रणोजर सिंह थापालाई सहायता गर्न भनी राजधानीबाट हस्तिदल शाहको नेतृत्वमा एक सैनिक दल पठाइयो । उक्त सैनिक दल अल्मोडाभन्दा १५ माइल उत्तरमा पुग्दा वि.सं.१८७२ बैशाख १३ गते अंग्रेज शेनासँग जम्काभेट भैइ भीषण युद्ध भयो । युद्धमा हस्तिदल मारिए । यसरी अंग्रेजसँग लगातार ४ दिनसम्म युद्ध गर्दापनी अंग्रेजसँग पराजित भएकाले अंग्रेज समक्ष नेपाली सैनिकले आत्मसमर्पण गर्नु पर्यो । यहि युद्धलाई अल्मोडा युद्ध भनिन्छ ।
त्रिशूली हिमाल
त्रिशूली हिमाल भारतको उत्तराखण्डमा अवस्थित हिमाल हो। यो हिमाल जोहार उपत्यकाको उत्तरी भागमा अवस्थित छ। यो हिमालबाट निस्कने पानी गोरी गङ्गा नदीमा मिसिन्छ, जुन नदी काली नदीको सहायक नदी हो।
सन् १९६६ मा निरपदा मल्लिक, स्यामल चक्रवर्ती, निमा टासी तथा दोर्जी शेर्पा सम्मिलित आरोहण दलले त्रिशूली हिमालको सफल आरोहण गरेको थियो।
रोन्डा राउजी
रोन्डा जिन राउजी (जन्म फेब्रुअरी १, १९८७) एक अमेरिकी मिश्रित मार्सल कलाकार, जुडो खेलाडी र अभिनेत्री हुन् । उनी पूर्व यूएफसी महिला बांटमवेट च्याम्पियन र अन्तिम स्ट्राईकफोर्स महिला ब्यान्टमवेट च्याम्पियन हुन । उनले अहिलेसम्म मिश्रित मार्सल आर्ट अन्तर्गत १२ ओटा जीत पाउन सफल भएकी छिन, जसमध्ये ११ ओटा जित पहिलो राउन्डै भएको र ९ ओटा जित आर्मबारद्वारा हासिल गर्न सफल भएकि छिन । उनी सन् २००८ को ओल्मपिक खेलमा सहभागी भई जुडो तर्फ ब्रोंज मेडल हासिल गरेि जूडो तर्फ ओल्मपिक मेडल ल्याउने प्रथम संयुक्त राज्य बासि महिला बन्न पूगिन । रोन्डा राउजीलाई  हायस्तान एमएमए एकेडेमी अन्तरगत गोकोर शिविच्यानले र ग्लान्डेल फाईटिंग क्लबबाट एडमंड टार्भरट्यानले प्रशिक्षण गराउछन । उनी सन् २०१५ मा सर्वाधिक गुगलमा खोज गरिने व्यक्तिको अनुसुचिमा तेस्रो स्थान हासिल गरेकी छिन  । सन् २०१५ को डिसेम्बर महिना देखि अल्टिमेट फाईटिंग च्याम्पियनशिपले महिला ब्यान्टमवेट फाईटरलाई दर्जा स्थान दिने क्रममा उनलाई विश्वकै शर्वश्रेष्ठ नम्बर १ महिला फाईटरको अनुसुचिमा राखेको छ । र त्यसैगरी शेरडग र फाईट म्याट्रिक्स ले उनलाई दोस्रो स्थानमा राखेको छ । सन् २०१५ को मे महिनामा दुईटा अमेरिकी पत्रिका "स्पोर्ट्स ईलुस्ट्रेडेड्" र "बिजनेस ईन्साईडर" ले राउजीलाई सबैभन्दा मूख्य एवम् प्रवल खेलाडीको दर्जा प्रस्तुत गरेर सम्मान गरेको थियो ।   खेलकुद प्रसारण च्यानल ईयसपिएन ले मतदान द्वारा उनलाई अहिलेसम्मकै महान महिला खेलाडीको स्थान प्रस्तुत गरी सम्मान गरेको छ । २०१५ को सेप्टेम्बर महिनामा एक अन्तरवार्ताका क्रममा राउजीले आफूलाई युएफसीले सबै खेलाडी, महिला एवम् पुरुष, भन्दा बढी रकम आफूलाई तिरेको दाबी गरेकि छिन । राउजीले पहिलो पल्ट चलचित्र क्षेत्रमा सन् २०१४ मा प्रदर्शन गरिएको दि एक्सपेनडेबल्स ३मा भुमिका निर्वाह गरेकी थिईन । त्यसैगरी सन् २०१५ को हलिवुड चलचित्र फ्यूरियस सेभेन साथै ईन्टाउरेज मा पनि उनले आफ्नो भुमिका निर्वाह गरेकी छिन ।
२०२० सेयर बजार क्र्यास
सन् २०२० को सेयर बजार क्र्यास २० फेब्रुअरी २०२० मा सुरु भएर ७ अप्रिल मा अन्त्य भएको विश्वव्यापी सेयर बजार क्र्यास थियो।
यो क्र्यासले अल्पकालीन बियर मार्केट बनाएपछि सन् २०२० को अप्रिलमा विश्वव्यापी सेयर बजार पुनः बुल बजारमा प्रवेश गरेको थियो। यद्यपि अमेरिकी बजार परिसूचक जनवरी २०२० को स्तरमा फर्कन नोभेम्बर २०२० सम्म समय लागेको थियो।   यो सेयर बजार क्र्यासले कोभिड १९ आर्थिक मन्दीको सङ्केत गरेको थियो।
रोन्डा राउजी
प्रारम्भिक जीवनी
राउजीको जन्म रिभरसाईड, क्यालीफोर्निया मा भएको थियो । आमा एनमरिया डी मार्श तथा बुवा रोन राउजीका तीन सन्तानमध्ये उनी सबैभन्दा कान्छि छोरी थिईन । उनका आमा एक जुडो खेलाडी थिए र सन् १९८४ मा उनकी आमाले जुडो वल्ड च्याम्पियनशिप जितेर विश्व जुडो प्रतियोगिता जितेर सोही प्रतियोगिता जित्ने प्रथम संयुक्त राज्य नागरिक बनेकी थिईन । त्यसैगरी राउजीको कुल एवम् परिवारमा रहेका केही प्रख्यात नामहरू ईङ्लिस पिपुल र पोलिश पिपुल रहेका छन । उनका सौतेला बुबा  ईन्जिनियर हुन । भने उनलाई जन्म दिने बुवाले उनी आठ वर्षको उमेर छदा आत्महत्या गरेका थिए । राउजीकी आमा एनमरियाले उनी र उनका बहिनीहरूलाई हुर्काउने क्रममा मनोविज्ञान विषयतर्फ यूनिभरसिटी अफ रिभरसाईडबाट '''पि. एच. डी.''' पनि गरेकी छिन । उनि जन्मेको ६ वर्ष सम्म एप्राक्शिया (दिमागले बोल्न चाहेको सबै थाहा पाउने तर मुखमा रहेका मांसपेशीहरूलाई सहज रूपमा चलाउन गाह्रो हुने) भएकाले उनले सुगम वाक्य बोल्न सकिनन् । जन्म पश्चात उनको घांटीमा नाल कोर्ड लपिटिएर आएको हुनाले उनमा यस्तो विशेषता आउनुको कारण मानिन्छ । सोही कुराले चिन्तित, उनी ३ वर्षको छदा, उनका आमाबुवाले माईनोट स्टेट युनिभरसिटीमा उनको बोली सुधार्न र चिकित्सा लिन रिभरसाईड, क्यालिफोर्नियाबाट जेम्सटाउन, डाकोटा पुगेका थिए । राउजीले हाईस्कुल छोडेपनि जि. ई. डी. गरिन जसमा चारओटा विषयको परीक्षा लिएर चारै विषयमा पास भई उनलाई हाईस्कुल तहको मान्यता दिएर प्रमाणपत्र प्रदान गरिएको थियो । उनको पालनपोषण साउथर्न क्यालिफोर्निया तथा जेम्सटाउन, नोर्थ डाकोटामा भएको थियो भने उनले २१ वर्षको उमेरमा जुडोबाट शन्यास लिई २२ वर्षको उमेरमा मिश्रित मार्सल आर्ट लाई आफ्नो पेशा बनाईन ।
ओलम्पिक र जुडो पेशा
राउजीले ११ वर्षको उमेरमै विश्वविजेता जुडो च्याम्पियन आफ्नि आमासँग जुडोको प्रशिक्षण लिन सुरु गरेकी थिईन । त्यसैक्रममा १३ वर्षको उमेरमा उनले प्रशिक्षण लिदा अन्जानमैआमाको कलाई तोडीदिईन र त्यो वर्ष आमाबाट अन्तिम पल्ट उनले प्रशिक्षण पाएकी थिईन । १७ वर्षको उमेरमा राउजी एथेन्समा हुनगईरहेको २००४ को ओल्मपिक खेलका निम्ती जुडोतर्फ खेल्न छनोट भईन र त्यो पुरै ओल्मपिक खेलमा उनी सबैभन्दा कम उमेर भएकी जुडो खेलाडी थिईन। त्यसैगरी सन् २००४ को हंगेरीमा समपन्न विश्व जुनियर जुडो प्रतियोगिता अन्तर्गत राउजीले स्वर्ण पदक हासिल गरेकी थिईन ।
सन् २००६ को अप्रिल महिनामा उनी लगभग १० वर्षको अन्तरालमा प्रथम महिला जुडो खेलाडी बन्न पुगिन जसले कुनै पनि हारको सामना नगरि ५-० को रेकर्ड राखी ग्रेट ब्रिटेनमा सम्पन्न भएको बर्मिंघम वर्लड कप प्रतियोगितामा स्वर्ण पदक जितेकि थिईन । त्यही वर्ष उनी १९ वर्षको उमेरमा दोस्रो पल्ट जुनियर वर्ल्ड च्याम्पियनशिप जितेर वर्ल्ड जुनियर च्याम्पियनशिप प्रतियोगिता दुईपल्ट जित्ने प्रथम यु.यस. खेलाडी बन्न पुगिन ।
हाइड्रोमिटर
विभिन्न वस्तुहरूको सापेक्षिक घनत्व र तरल पदार्थहरूको घनत्व नाप्न प्रयोग गरिने उपकरणलाई हाइड्रोमिटर भनिन्छ ।
==हाइड्रोमीटर ==
रोन्डा राउजी
ओलम्पिक र जुडो पेशा
सन् २००८ को अगष्ट महिनामा बेईजिंग, चाईनामा समपन्न ओलम्पिक खेलकुदमा राउजीले जुडोतर्फ सहभागी भईन र सोही खेलको क्वाटरफाईनलमा उनले पूर्व विश्व च्याम्पियन, नेदरल्यान्ड कि डच खेलाडी एडिथ बोक्शसँग हारको सामना गर्नुपरेको थियो तर रेपिचेज ब्राकेट नियम अनुसार उनले कांस्य पदकका निम्ति खेल्न पाईन र सोही पदक एनेट बोहेमलाई पराजीत गर्दै जितेकी थिईन । त्यो जित संगै सन् १९९२ मा स्थापना भएपछि महिला जुडो तर्फ ओल्मपिक खेलमा मेडल ल्याउने प्रथम अमेरिकी महिला बन्न सफल भईन राउजी ।
हाइड्रोमिटर
==उत्रने र डुब्ने सिदान्त==
रोन्डा राउजी
मिश्रित मार्सल आर्ट पेशा
ओलम्पिकमा मेडल जितिसकेपछि, २१ वर्षको उमेरमा राउजीले जुडोबाट अवकाश लिने निर्णय गरिन ।  त्यस लगतै अवकाश लिएर उनले आफू लगायत आफ्नो पाल्तु कुकुरको गुजाराका निम्ति बारटेंडर र ककटेल वेट्रेस जस्ता तीन विभिन्न कामहरु पनि गरिन ।
हाइड्रोमिटर
[ नोट : बस्तुको तौल=बिस्थापित तरल को तौल ]
रोन्डा राउजी
मिश्रित मार्सल आर्ट पेशा
जुडो प्रशिक्षणका सुरुका दीनहरूमा उनकी आमाले उनलाई आफ्ना खेलमित्रहरूले सञ्चालन गरेको जुडो क्लवमा लगेर प्रशिक्षण गराएकी थिईन । गोकोर शिविच्यानद्वारा संचालीत हायस्थान एमएमए एकेडेमी मा गएर रोन्डा राउजी आफ्ना निकट भविष्यका एमएमए संगी म्यानी ग्यामंब्यूरायन र कारो परिश्यानसँग प्रशिक्षण लिन थालीन । राउजीका अनुसार हायस्थान एकेडेमी मा "जुडोको एकमै आक्रामक शैली र कलात्मक जापानीज शैली" को प्रशिक्षण गराईन्छ । राउजी खासगरी आफूभन्दा ठूला र बलशाली पुरुष प्रशिक्षकहरूसँग मात्र प्रशिक्षण लिने गर्थिन र निरासाले गर्दा उनी रुने पनि गर्थिन खासगरी जब उनी अरु प्रशिक्षार्थीलाई फ्यॉक्न सक्थिनन् भने उनलाई अरु प्रशिक्षार्थिहरु उनलाई सजिलै फ्यॉक्न सक्थे । एक अन्तरवार्ताका क्रममा राउजीले आफू सन् २००२ देखि २००५ सम्म प्रशिक्षणको हरेक रात रोएर बिताएको बताएकी छिन ।
प्रारम्भिक दिनहरु
रोन्डा राउजीले मिश्रित मार्सल आर्ट मा सुरुवात(डिब्यू) एक एमेच्योरका रूपमा सन् २०१० अगष्ट महिनाको ६ तारिखका दिन गरेका हुन् । उनले आफ्ना प्रतिद्वन्दि हेडन म्युनोज लाई पहिलो राउन्डकै २३ सेकेन्ड भित्र आर्मबार शवमिसन (आज्ञाकारिता) द्वारा हराएर करियरकै पहिलो एमएमए जित पाउँन सफल भईन । नोभेम्बर १२, २०१० मा उनले टफ-एन-उफ प्रतियोगिताको क्वाटरफाईनलमा प्रवेश गरिन र १४५ पाउन्ड बजन तर्फ प्रतिस्पर्दा गर्दा आफ्ना प्रतिद्वन्दि अउटम रिचार्डशन लाई पहिलो राउन्डको ५७ सेकेन्डमै आर्मबार सबमिशनद्वारा जीत प्राप्त सफल भईन । सन् २०११ को जनुअरी महिनामा समपन्न "टफ-एन-उफ" प्रतियोगिताको सेमी-फाईनल खेलमा उनले टेलर स्ट्राटफोर्ड लाई २४ सेकेन्डमै आर्मबार आज्ञाकारिता द्वारा हराएर जीत पाउन सफल भईन । त्यस जीतपछि उनले व्यावसायिक रुपमै मिश्रित मार्सल आर्ट खेल्ने निर्णय गरीन जसका कारण उनलाई प्रतिस्थापन गरियो । रोन्डा राउजीको शौकिया (एमेच्योर) एम.एम.ए. रेकर्ड ३-० रहेको छ र संयुक्तमा मिलाएर उनले लडेका सबै खेलहरूको अवधि २ मिनेट भन्दा पनि कम रहेको छ । राउजीले व्यावसायिक मिश्रित मार्सल आर्टतर्फ सन् २०११, मार्च २७ मा समपन्न किंग अफ केज: टर्निंग प्वाईन्टमा डेब्यु गरेर खेल सुरु भएको २५ सेकेन्ड भित्रै एडियान गोम्श लाई आर्मबार आज्ञाकारिता द्वारा हराएर जित बटुल्न सफल भएकी थिईन । सन् २०११ को जुन महिनामा राउजीले क्यालगरी, क्यानडामा सम्पन्न भएको हार्ड नक फाईटिंग च्याम्पियनशिप मा किकबोक्सिंग च्यामपियन शार्मेन टुईट को एम.एम.ए खेलमा प्रतिसपर्धा गरिन । उनले ४९ सेकेन्डमै आर्मबार आज्ञाकारिताद्वारा टुईटलाई हराएर जित पाउन सफल भएकी थिईन ।
स्ट्राईकफोर्स
जुलाई ३०, २०११ मा समपन्न स्ट्राईकफोर्स: फेडर भर्शश हेन्डरसन, स्ट्राईकफोर्स अन्तर्गत एक कार्यक्रम, मा शाराह डि'लेलियो को सामना गरेर रोन्डा राउजीको स्ट्राइकफोर्स डिब्यू  निर्धारित गरिएको थियो तर त्यो खेल पछि सारेर स्ट्राईफोर्स च्यालेन्जर्स १८, सन् २०११ अगष्ट १२, लश भेगस, नेभाडामा खेलीयो । त्यो प्रतिस्पर्धापनि रोन्डाले पहिलो राउन्डमै आर्मबारद्वार जित हासिल गर्न सफल भईन । तर रोन्डाको यो जीत विवादास्पद रह्यो । खेल चहिरहदा डि'लेलियो ले एक भन्दा बढी पल्ट "ट्याप" भन्दै कराएको कुरा राउजीले दाबी गरेकी छिन जसको अर्थ मिश्रित मार्सल आर्टमा हार स्विकार गर्नु हो तर डि'लेलियो यो कुरालाई असत्य मान्दै आफूले "ट्याप" नभनि "आ..ह.." भनेर चिच्याएको कुरा दाबी गरेकि छिन । राउजीका अनुसार अझै पनि ति मौखिक शब्दहरूको आज्ञाकारिता द्वारा उनले त्यो प्रतिस्पर्धा जितेकी छिन ।
पेशागत कुस्ती मा राउजी
रोन्डा राउजी पेशागत कुस्ती का प्रशंसक हुन । उनको उपनाम "राउडी" पेशागत पेहलवान स्व. राउडी रोडी पाईपरबाट अनुमति मागेर लिईएको हो ।  रिक फ्लेयर र आर्न एन्डरशन को नेतृत्वमा रोन्डा ले आफू लगायत शायना ब्याज्लर, जेशाम् ड्यूक र मरीना शासीरलाई  "द फोर होर्सवुमेन" को खिताब दिएकी छिन जुन पेशागत कुस्तीको समुह द फोर होर्सम्यानबाट साभार गरिएको हो ।
डब्लू. डब्लू. ई. (२०१५ - हालसम्म)
"द फोर होर्सवुमेन" लाई डब्लू. डब्लू. ई का टिप्पणीकार एवम् क्यामेरा ले समेत स्विकारेको छ । यो समुह लाई डब्लू. डब्लू. ई. ले २०१४ अगष्ट महिनामा भएको समर सल्याम कार्यक्रम मा दर्शकहरूको माझ सबैभन्दा अगाडि स्थानमा अतिथी को रूपमा प्रस्तुत गरिएको थियो । त्यो कार्यक्रममा उनिहरूले पर्दापछाडी पल हेम्यान लाई भेटेका थिए । त्यो रात राउजीलाई wwe.com ले अन्तरवार्ता लिएको थयो जसमा उनलाई ब्रक लेज्नर जस्तै एमएमएबाट पेशागत कुस्ती आउन सक्ने सम्भाबना को बारेमा प्रश्न गर्दा उनले "यू नेभर नो (You never know)" भनेर सोही कुराको सङ्केत गरिन ।
अल्बेला (चलचित्र)
अल्बेला (चलचित्र) एक हिन्दी कथानक चलचित्र हो ।
चीनका स्वायत्त क्षेत्रहरू
स्वायत्त क्षेत्रहरू  चीनका उच्च-स्तरीय प्रशासनिक विभाजनहरू हुन्। चिनियाँ प्रान्तहरू जस्तै, एक स्वायत्त क्षेत्रको आफ्नै स्थानीय सरकार छ, तर चिनियाँ कानून अन्तर्गत, एक स्वायत्त क्षेत्रसँग "स्व-शासन नियमहरू र अन्य छुट्टै नियमहरू निर्माण गर्ने" जस्ता थप विधायिका अधिकारहरू छन्।
कालिकाठ
कालिकाठ (Miliusa macrocarpa) एनोनेसिया परिवारमा पर्ने फूल फुल्ने वनस्पति हो। यो वनस्पति नेपाल र भारतमा पाइन्छ।
किप होल्डिङ अन
" किप होल्डिङ अन " क्यानडेली गायक तथा गीतकार एभ्रिल लेभिङद्वारा सन् २००६ मा रेकर्ड गरिएको  एरागोन  चलचित्रको गित हो।  यो लेभिङको तेस्रो स्टुडियो एल्बम द बेस्ट ड्याम थिङ को अन्तिम गीत थियो जुन अप्रिल १७  २००७ मा सार्वजनिक भएको थियो।
नेपालमा महिला अधिकार
नेपालमा महिलाहरूलाई विशेष अधिकार प्रदान गरिएको छ। २०४७ को संविधान अनुसार कुनैपनि पुरुषले महिलालाई कुनैपनि प्रकारको भेदभाव गर्न पाउँदैन भने महिला यदि ३५ वर्ष सम्म अविवाहि रहिन भने उनलाई पनि अंशको उत्तिनै हिस्सा मिल्नु पर्छ भन्ने नियम बनाइएको थियो। वि.सं २०६३ को संविधानले महिलाहरूको स्थिति सुधारमा विशेष ध्यान दिएको थियो। यस अनुसार छोरीलाई पनि छोरा जतिनै अंश मिल्छ र यदी कोही महिलाले समबन्ध बिच्छेद गर्छिन भने उनको श्रीमानको सम्पत्तिको ५०% सम्पत्ति उनको हुन्छ। यसका साथै संविधानसभामा ३३% सिट महिलाको हुने नियम छ। पितृसतात्मक सोचमा आधारित सामाजिक मूल्य मान्यता तथा सदियौँदेखि चली आएको महिला प्रतिको भेदभावपूर्ण व्यबहार नेपाली समाजको यथार्थ हो। लैङ्गिक विभेदले शोषण र हिंसाका घटनालाई मलजल गर्न मद्धत गरेको हुन सक्क्ष भन्ने महिलाको अवस्थालाई दूरगामी असर पुर्‍याएको देखिन्छ । यसले महिलाहरूको आर्थिक, सामाजिक तथा राजनीतिक अवस्थालाई समेत कमजोर बनाउँदछ। समतामूलक दिगो राष्ट्रिय विकासका लागि पुरुष सरह महिलाहरूको सक्रिय र अर्थपूर्ण सहभागिता अपरिहार्य रहन्छ। यिनै असमाताहरूलाई मध्यनजर गरि समानता, न्याय, शान्ति र विकासको लागि प्रारम्भ गरिएको अभियानको स्मरण गर्दै ८ मार्चको दिनलाई विशेष महत्त्वका रूपमा लिई विश्वभर अन्तर्राष्ट्रिय महिला दिवस मनाउँदै आइएको छ।
विश्वमा महिला अधिकार
फ्रान्सको राज्यक्रान्तितका ग्रीसकी महिला लाइसिसट्राट (Lysistrata) ले प्रारम्भ गरेको महिला हड्ताललाई पहिलो महिला आन्दोलनको रूपमा लिइन्छ । महिला र पुरुष बीच आर्थिक, सामाजिक, राजनीतिक तथा सांस्कृतिक असमानतालाई कम गर्ने सन्धर्भमा सर्वप्रथम १९१० मार्च ८ मा विश्वका केहि प्रबुद्ध महिलाहरूको संगठित रूपमा थालनी गरेको प्रयासलाई कदर गर्दै सोहि दिनको स्मरणमा प्रतेक वर्ष मार्च ८ का दिनलाई अन्तरास्ट्रिय महिला दिवशको रूपमा मनाउन सुरु गरेको हो । महिलाहरूको हक अधिकारको स्थापना उनीहरूको सामाजिक, राजनीतिक तथा आर्थिक विकासका लागि कानुनी, नीतिगत तथा विकास कार्यक्रमहरूको विस्तारका माध्यमबाट राष्ट्रिय विकासको मुलधारमा समाहित गर्ने प्रयासमा विश्वको ध्यान आकृष्ट भएको छ । विश्वको प्राय सबै देशमा महिलाको स्थिति पुरुष सरह छैन ।
नेपालको संविधानमा महिला हक
पितृसतात्मक सोच पुरुषत्वको अहंकारपूर्ण व्यवहारका कारण महिलाहरू विभिन्न प्रकारका विभेद तथा हिंसाबाट पीडित छन् । राज्य संचालनमा महिलाहरूको अधिकार सुनिश्चित गर्ने क्रममादेशमा विधमान वर्गीय, जातीय, क्षेत्रिय, भाषिक, धार्मिक, लैंगिक विभेद अन्त्य गरी आर्थिक समानता, समृदि र सामाजिक न्याय सुनिश्चित गर्न समानुपातिक समावेशि र सहभागीतामूलक सिद्धान्तका आधारमा समतामूलक समाजको निर्माण गर्ने संकल्पका साथ नेपालको संविधान २०७२ सालमा जारी भएको छ । मेपलमा जनता आफैले आफ्ना लागि संविधान बनाउने सपना २०७२ सालमा पुरा भएको छ । नेपालको संबैधानक इतिहासमा पहिलो पटक जनतालाई सार्वभौम रूपमा स्वीकारी जनता आफैले बनाएको परिवर्तनमुखी संविधान तर्जुमा भई कार्यान्वयनमा आएको छ । समग्रमा महिलाका लागि विशेष व्यवस्था समावेश गरी अस्तित्वमा आएको यस संविधनले परिवर्तनका मुद्दाहरु संस्थागत गराउन आवश्यक पहल गर्नुपर्ने देखिन्छ । संविधान राम्रो बन्नु मात्र सबैथोक होइन, कार्यान्वयनमा नै संविधानको सफलता निर्भर रहन्छ । तसर्थ संविधानलाई व्यवहारमा उतार्नु अपरिहार्य छ । जसले गर्दा महिलाको अधिकार सुनिश्चित हुन सकोस् ।
नेपालमा महिलाको अवस्था
राष्ट्रिय जनगणना २०६८ अनुसार नेपालको जनसङ्ख्या जसमा महिला १,३६,४५,४६३ (५१%) र पुरुष १,२८,४९,०४१ (४८.५%) देखिन्छ । परिवारदेखि समाज विकासमा महिलाको अति महत्त्वपुर्ण भूमिका हुदाँहुदैँ पनि राज्यको हरेक क्षेत्रमा महिलाको न्युन सहभागिता रहेको आवस्था छ । हाम्रो समाज परम्परा देखिनै पुरुष प्रधान रहदै आएको छ । महिलाहरूको उपस्थितिलाई कानुनी रूपमा मान्यता प्रदान गरिए पनि समाजमा पुरुष तथा महिलाको भूमिका, कार्यव्यवहार, अधिकार आदि परम्परादेखिनै सीमांकित छन् । त्यसै गरी लैंगिक समानताको ध्वजा फहराउन व्यहारिक चुनौतिहरु पनि प्रशस्तै छन् ।प्राचिन कालबाटै महिला भेदभाव गरिदै आएकोले साक्षरता, उच्च शिक्षा र सार्बजनिक ओहोदामा पुरुष सरह महिलाको समान रूपमा सहभागिता हुन नसक्दा महिलाको अवस्था पुरुषको तुलनामा पछि पर्न गयो । फलस्वरुप नीतिगत, कानुनी र व्यावहारिक प्रयासका वावजुदपनि आशातित उपलब्धि हासिल हुन सकेको छैन । महिलाको औषत आयु र शिक्षाको आवस्था सपेक्षिक रूपमा हाल आएर सुधार भएको छ । लैंगिक विकास सूचक (GDI) विगतका वर्षमा ०.४९९ भएकोमा हाल सुधार भई ०.९०८ पुगेको छ (UNDP 2014) । त्यस्तै लैंगिक सशक्तिकरण सूचक (GMI) जसले राजनीतिक सहभागीता, आर्थिक निर्णयमा सहभागिता र अवसर एवं शक्ति अभ्यासको आवस्थालाई देखाउछ,सोको स्थितिमा पनि पहिलेको तुलनामा केहि सुधार भएको छ । लैंगिक विकास र लैंगिक समानताको मापनका लागि विश्वव्यापी रूपमा आर्थिक सहभागिता र अवसर; शैक्षिक अवस्था, स्वास्थ्य पर्दछन् । नेपाल मानबअधिकार वर्षपुस्तक २०१५ का अनुसार सन् २०१४ मा नेपालमा बोक्सीको आरोपमा ८९, बलात्कारमा २३८, बलात्कारको प्रयासमा १३९, बहुविवाहमा ३३७, बेचबिखन तथा ओसारपसारमा १२५, घरेलु हिंसामा २४९६, यौन दुर्व्यवहारमा ९३, गर्भपतनमा ३ गरी जम्मा ३,५१८ महिलासँग सम्बन्धित हिंसाका घटना घटेका छन् ।
महिलाको मानव अधिकार
मानिसको जन्मसिद्ध अधिकारको रूपमा मानव अधिकारलाई लिइन्छ । जुन प्रत्येक व्यक्ति मानिस भएर बाच्नको लागि आवश्यक हुन्छ । त्यसैले प्रत्येक व्यक्तिको जीवनको अधिकार मनावअधिकार हो । यो कसैले दिएर दिइने विषय नभई मानिस भएर जन्मिएको कारण स्वत : प्राप्त हुन्छ । यो प्राकृतिक, जन्मसिद्ध,नैसर्गिक, अवशिष्ट एवं आधारभुत अधिकारको रूपमा रहेको हुन्छ । महिला भएको कारणबाट खण्डित वा वन्चित गरिएका आधारको खोजि अनी प्रतिस्थापनाको लागि गरिने व्यवस्था र मानवको रूपमा पाउनुपर्ने महिलाको अधिकार निश्चितरूपमा अलग विषय नभई मानवअधिकारकै विषयवस्तु हुन् ।मानवअधिकारको विषयलाई सामान्यीकरण गरेर वा व्यवहार गरिदा कतिपय अवस्थामा जैविक भिन्नता भएको कारण महिलाले उपयोग गर्न पाउने अधिकार कटौती हुन पुग्ने भएको हुदाँ महिला अधिकारको विषयलाई अलगै प्राथमिकतामा राखेर हेर्नुपर्ने पनि हुन आउछ। परिणामत संयुक्त राष्ट्र संघबाट सन् १९७९ मा महिला विरुद्ध हुने सबै प्रकारका भेदभाव उन्मुलन गर्ने महासन्धि लगायतका विशेष व्यवस्था गर्नुका साथै यसको पालनाको प्रत्याभूतिका लागि सन् २००० मा यसको ईच्छ्धीन आलेख समेत पारित भएको छ ।
नेपालमा महिला अधिकारको प्रयास
त्यसै गरी २०७२ सालमा जारी भएको नेपालको संविधानमा महिलाका अधिकारहरु देहायबमोजिम व्यवस्था गरिएको छ :-
अनुमोदित अन्तराष्ट्रिय प्रतिवद्दता
मानव अधिकारको विविध पक्षहरूलाई समेट्ने गरी तयार भएका महासन्धिहरू लगायत महिला अधिकार विषयमा केन्द्रित महासन्धि र सम्मेलनहरूमा संयुक्त राष्ट्र सङ्घको सदस्यको रूपमा नेपालले सहभागिता, सम्मिलन र प्रतिबद्दता जाहेर गरेको छ। नेपालले विभिन्न मानवअधिकार सम्बन्धि अन्तर्राष्ट्रिय सन्धि अनुमोदन गरिसकेको छ। यी दस्तावेजहरूमा मानवअधिकारको स्थापनाको लागि लैङ्गिक विभेद हुने पक्षलाई वर्जित गर्नुका साथै महिला र पुरुषलाई समानताको आधारमा व्यवहार गर्ने कुराको सुनिश्चित गरेको छ। विश्व समुदायबाट पारित र नेपालले समेत अनुमोदन गरिसकेका महासन्धिहरूलाई मानव अधिकारको क्षेत्रमा प्रमुख अन्तर्राष्ट्रिय संयन्त्रको रूपमा लिने गरेको छ।
राष्ट्रिय कार्ययोजना
१. महिलाविरुद्द हुने सबै प्रकारका भेदभाव उन्मुलन गर्ने सम्बन्धि राष्ट्रिय कार्ययोजना, २००४ २. लैङ्गिक समानता र महिला सशक्तिकरण सम्बन्धि वेइजिंग राष्ट्रिय कार्ययोजना, २००४ ३. महिला र बालबालिका बेचविखन नियन्त्रण सम्बन्धि राष्ट्रिय कार्ययोजना, १९९८ ४. बालबालिका सम्बन्धी दश वर्षे राष्ट्रिय कार्ययोजना, १९९८ ५. लैङ्गिक हिंसा विरुद्ध राष्ट्रिय कार्ययोजना, (सन् २०१० ) ६. संयुक्त राष्ट्र सङ्घ सुरक्षा प्रस्ताव नं.१३४५ र १८२० राष्ट्रिय कार्ययोजना, २०११/२०१२ र २०१५/२०१६।
गुगलप्लेक्स
गुगलप्लेक्स गुगलको उद्योगिक मुख्यालय हो । यो अमेरिकाको क्यालिफोर्निया राज्यको सान्टा क्लारा काउन्टीको माउन्टेन भ्यूमा रहेको छ । यस कम्पनीको परिसरको वास्तविक भवन सहित २० लाख वर्ग फिटको कार्यालय क्षेत्र दोश्रो सबैभन्दा बढी वर्ग फिट समेटिएको भवन हो ।
सुन्दर पिचाई
प्रारम्भिक जीवनी
पिचाईको जन्म सन् १९७२ मा भारतको मद्रास, तमिलनाडुमा भएको थियो । उनको आमा नाम लक्ष्मी र बुवाको नाम रघुनाथ पिचाई हो । उनको बुवा रघुनाथ पिचाई वरिष्ठ विद्युत इन्जिनियर थिए। उनी ब्रिटिस कम्पनी जेनरल इलेक्ट्रिकको लागि काम गर्थे । सुन्दरले आफ्नो वाल्यकाल अशोकनगर मद्रासमा बिताएका थिए । उनको विवाह अञ्जलीसँग भएको थियो जो उनी सँगै आइआइटि खडगपुरमा पढ्ने गर्थिन । र वर्तमानमा उनीहरूको २ वटा बच्चा छ ।
गूगल
सुन्दर पिचाई सन २००४ मा गूगलमा आए | जहाँ उनले गूगल उत्पादन जसमा गूगल क्रोम, क्रोम ओएस सामिल छन | पछि उनी गूगल ड्राइव परियोजनाको हिस्सा बने |
विशेष सञ्चार संस्था
विशेष सञ्चार संस्था (एससीओ) सूचना प्रौद्योगिकी र दूरसञ्चार मन्त्रालयद्वारा संचालित एक सार्वजनिक क्षेत्रीय सङ्गठन हो र पाकिस्तानी सेनाद्वारा सम्हालिएको छ । एसओसीले आजाद जम्मू र कश्मीर र गिल्गित-बाल्तिस्तान दूरसञ्चार सेवाहरू उपलब्ध गराउने प्रमुख भूमिका खेलेको छ । यसको मुख्यालय पाकिस्तानको रावलपिंडीमा अवस्थित छ ।
विशेष सञ्चार संस्थाले आजाद जम्मू र कश्मीर र गिल्गित-बाल्तिस्तानमा ३ जी र ४ जी सेवाहरूको निःशुल्क परीक्षण प्रस्ताव सुरु गरिसकेको छ र उक्त क्षेत्रमा भएका ग्राहकहरूले अब निशुल्क रूपमा उच्च गति ताररहित डाटा सेवाको उपयोग गर्न पाउने यस सरकारी स्वामित्वको प्रवक्ताले जानकारी दिएका थिए।
इतिहास
विशेष सञ्चार संस्था एक सार्वजनिक क्षेत्रको सङ्गठन हो जसको सूचना पाकिस्तान सरकारको, सूचना प्रौद्योगिकी र दूरसञ्चार मन्त्रालय अन्तर्गत काम गर्दछ । १९७६ मा स्थापित यस दूरसञ्चार कम्पनीले, आजाद जम्मू र कश्मीर र गिल्गित-बाल्तिस्तान दूरसञ्चार सेवाहरू सञ्चालन र सम्हाल्ने काम गरेको छ । समयको अवधिमा एससीओले सूचना प्रविधि र दूरसञ्चार संरचनालाई ठूलो बनाएको छ जसमा २५०० किलोमीटर लामो अप्टिकल फाइबर केबल सञ्जाल जोडिएको छ यसले क्षेत्रको सम्पूर्ण लम्बाई र चौडाई समेटिएको छ । हाल, एससीओ सबैभन्दा ठूलो दूरसञ्चार सञ्जाल / सेवा प्रदायक हो बराबर रूपमा शहरी र ग्रामीण क्षेत्रको विकासमा ध्यान केन्द्रित गर्दछ । एससिओ आजाद जम्मू र कश्मीर र गिल्गित-बाल्तिस्तान क्षेत्रमा दुवै सार्वजनिक र निजी क्षेत्रको लागि दूरसञ्चार सेवा प्रदान गर्दै आइरहेको छ ।
सेवाहरू
विशेष सञ्चार संस्थालाई ८५,७९३ किलोमिटरमा फैलिएका ४.५ मिलियन जनसङ्ख्याको दूरसञ्चार आवश्यकताहरू प्रदान गर्न जिम्मेवारी दिइएको छ । जस्मा, आजाद जम्मू र कश्मीर र गिल्गित-बाल्तिस्तान जस्ता पहाडी इलाकाहरू पर्दछन् । यसले बराबर रूपमा शहरी र ग्रामीण क्षेत्रको विकासमा ध्यान केन्द्रित गर्दछ । एससीओसँग आजाद जम्मू र कश्मीर र गिल्गित-बाल्तिस्तानको सबैभन्दा ठूलो निस्चित लाइन नेटवर्क छ । एससीओले आजाद जम्मू र कश्मीर र गिल्गित-बाल्तिस्तानका १६०० किलोमिटर क्षेत्रफलमा अप्टिकल फाइबरमा बिछ्याएको छ । यसले डिएसएल र डायल-अप सेवाहरू पनि प्रदान गर्दै आइरहेको छ ।
आलोचनाहरू
विशेष सञ्चार संस्थालाई प्राय आजाद जम्मू र कश्मीरमा दूरसञ्चार सेवाहरू प्रदान गर्ने अन्य दूरसञ्चार सेवा प्रदायकहरूका लागि बाधाहरू सिर्जना गरेकामा र खराब प्रदर्शनका कारण आलोचित गरिएको छ । विशेष सञ्चार संस्थालाई आजाद जम्मू र कश्मीरमा दूरसञ्चारमा एकाधिकार दिइएको थियो र यसको परिणाम आधुनिक दूरसञ्चार सेवामा कमी रहेको थियो । यस ‍क्षेत्रमा सञ्चार सुबिधा नभएका कारण २००५ मा आएको भुकम्पमा परेर धेरैले ज्यान गुमाउनु परेको थियो । पछिल्ला प्रदर्शनको परिणामस्वरूप पाकिस्तान सरकारले मोबाइल सञ्चालककका लागि पाकिस्तान प्रशासित कश्मीरमा केन्द्र खोलेको छ जसले यस क्षेत्रमा मोबाइल सेवामा महत्त्वपूर्ण सुधार गरेको थियो ।
जहाँगीर
जहाँगीर अकबरका जेठा छोरा थिए। मुराद र दानियल उनका साना भाइहरु थिए। बुबाको जीवनमा रक्सी पिउने कारण मुराद र दानियलको मृत्यु भएको थियो। जहाँगीरको पहिलो विवाह १५८५ ईस्वी मा मनबाईसंग भएको थियो, जो आमेरका राजा भगवानदासकी छोरी र मान सिंहकी बहिनी थिइन्। यस पछि उनको दोस्रो विवाह मारवाड़का राजा उदय सिंहकी छोरी जगतगोसाई संग भयो। सलीम अकबर को मृत्यु पछि, नुरुद्दीन मुहम्मद जहांगीर को उपनाम बाट मुगल सम्राट बने। १६०५  ई. मा धेरै उपयोगी सुधारहरु लागू गरियो। कान, नाक र हात आदि काट्ने सजाय रद्द गरियो। अल्कोहल र अन्य मादक पदार्थहरु को stash रोक्नुहोस्। धेरै अवैध आरोप हटाईयो। पशु वध प्रमुख दिनहरुमा बन्द छ। फ्रिडियनको दादले उनको दरबारको पर्खालबाट डोरीको लागी एउटा चेन झुण्ड्यायो। जसलाई चेन ब्यालेन्स भनिन्थ्यो। १६०५  ईस्वीमा उनका जेठा छोरा खुसरौले विद्रोह गरे। र आगरा छोडेर पञ्जाब पुग्यो। जहाँगीरले उनलाई पराजित गरे। खुसरोलाई सहयोग गर्ने सिखहरुको पाँचौं गुरु अर्जुन देवलाई फाँसी दिइएको थियो। १६१४ ईस्वीमा राजकुमार खुर्रम शाहजहाँले मेवाड़का राणा अमर सिंहलाई पराजित गरे। १६२० ईस्वी मा, जहाँगीर आफैले कंगढ कब्जा गरे। १६२२ ईस्वी मा कान्धार क्षेत्र हात बाट बाहिर गयो। जहाँगीर बेलायती राजदूत सर थोमस रो द्वारा पहिलो पटक भारतीय वाणिज्य अधिकारहरु लिने इरादा संग आए। १६२३  ईस्वी मा, खुर्रम विद्रोह भयो। किनकि नूरजहाँ आफ्नो ज्वाइँ शाहरयारलाई वली अहद बनाउन खोज्दै थिए। अन्ततः १६२५  ईस्वी मा पिता र पुत्र को बीच एक मेलमिलाप भएको थियो।
सम्राट जहांगीर आफ्नो आत्मकथा 'तुजुक-ए-जहांगीरी' मा लेख्छन् कि गुलाब बाट अत्तर निकाल्ने विधि नूरजहाँ बेगम (असमत बेगम) की आमाले आविष्कार गरेकी थिइन्। जहाँगीर चित्रकला र कला को धेरै शौक थियो। उनले आफ्नो परिस्थिति ताजुजुके जहाँगीर नामक पुस्तकमा लेखेका छन्। उनी शिकारबाट पनि प्रेरित थिइन्। अफीम र रक्सी को अत्यधिक खपत को कारण, उहाँ अन्तिम दिनहरुमा बिरामी हुनुहुन्थ्यो। २८ अक्टोबर १६२७  ई. काश्मिर बाट फर्कने क्रममा बाटोमा भीमवार नामक ठाउँमा उनको मृत्यु भयो। उनलाई लाहोर नजिक शाहदरा मा रावी नदी को किनार मा गाडिएको थियो। जहाँगीर को समय चित्रकारी को स्वर्ण युग भनिन्छ।
हिमाल खबरपत्रिका
हिमालय Everest North Face toward Base Camp Tibet Luca Galuzzi 2006 edit 1.jpg उत्तरी भागबाट सगरमाथा उच्चतम बिन्दु टाकुरा सगरमाथा (नेपाल) उंचाई ८,८४८ मी (२९,०२९ फिट) निर्देशाङ्क २७°५९′१७″उ॰ ८६°५५′३१″पू॰﻿ / ﻿२७.९८८०६°N ८६.९२५२८°E आयाम लम्बाई २,४०० किमी (१,५०० माइल) भूगोल Himalayas Map.png हिमालय हिमशृङ्खलाश्रेणीको सामान्य दृश्य देशहरु सूची भुटान चीन भारत नेपाल पाकिस्तान म्यानमार श्रेणी निर्देशाङ्क २८°उ॰ ८२°पू॰﻿ / ﻿२८°N ८२°E
अन्तरिक्षबाट देखिने हिमालय र सगरमाथा (annotated version)